PolyAgent/wiki_georgian_en_parallel_20231101 huggingface dataset:
ზოდი (ჭიათურის მუნიციპალიტეტი)

ზოდი (ჭიათურის მუნიციპალიტეტი)
ზოდი — სოფელი ჭიათურის მუნიციპალიტეტში, თემის ცენტრი (სოფლები: დარკვეთი, ზედუბანი, მოხოროთუბანი). მდებარეობს ჭიათურის პლატოზე, ზღვის დონიდან 630 მეტრი, ჭიათურიდან 13 კილომეტრი, ქუთაისიდან – 80 კმ., თბილისიდან – 187 კმ. ზოდი ისტორიულ წყაროებში პირველად მოიხსენიება XV საუკუნეში. სოფელში არის მინერალური წყლები, საბავშვო ბაღი.
ისტორია
ზოდი პირველად დამოწმებულია ქუცნა ამირეჯიბის ულუმბის მონასტრისადმი შეწირულობის სიგელში, რომელიც საუკუნის დასაწყისით თარიღდება. გვხვდება აგრეთვე XVII-XVIII საუკუნეების რამდენიმე დოკუმენტში. 1639 წელს იმერეთის მეფე ალექსანდრე III-ს ზოდში მცხოვრები ორი კომლი ყმა-გლეხი წინამძღვარ ფილიპე წერეთლისადმი უბოძებია, ხოლო 1771 წელს დავით ბატონიშვილს ერთი კომლი ყმა-გლეხი ამ სოფლიდან ჯრუჭის მონასტრისადმი შეუწირავს. ზოდი და იქ მდებარე აზნაურის ციხე-დარბაზი ასევე დატანილია ვახუშტი ბატონიშვილის რუკებზე. სოფელი მოხსენიებული ჰყავს იოჰან გიულდენშტედტსაც. გვიანდელი შუა საუკუნეების დაყოფის მიხედვით ზოდი იმერეთის სამეფოს II ანუ „ზემო მხრის“ სადროშოში შედიოდა. XIX საუკუნის რუსული ადმინისტრაციული დაყოფით ქუთაისის გუბერნიის შორაპნის მაზრის წირქვალის სასოფლო საზოგადოებას ეკუთვნოდა. 1930 წელს, მაზრების გაუქმების შემდეგ ჭიათურის რაიონს გადაეცა.
დემოგრაფია
2014 წლის აღწერის მონაცემებით სოფელში ცხოვრობს 1483 ადამიანი.
ღირსშესანიშნაობები
სოფლის ტერიტორიაზე მდებარეობს ყაველაშვილების ანუ ზედუბნის ციხის ნანგრევები, აქვე გვხვდება ძველი ეკლესიის ნანგრევები. სოფელში მდებარეობს ბრეგვაძეებისკლდის, ხვედელიძეებისკლდის, ჯრუჭულის, თაროკლდის (რაჭველების) კარსტული მღვიმეები, გოგირდოვანი წყლის აბანო. სოფელშია ასევე რამდენიმე არქეოლოგიური ძეგლი აღმოჩენილი, რომელთა შორის აღსანიშნავია: სამგლე კლდე, სამელე კლდე და სამერცხლე კლდე.
სამგლე კლდე
სამგლე კლდე, პალეოლითური ხანის კარსტული მღვიმე მდინარე ჯრუჭულის კანიონისებური ხეობის მარჯვენა ნაპირზე, სამერცხლე კლდისა და ჯრუჭულის მღვიმეებს შორის, აღმოაჩინეს 1962 წელს და გათხარეს 1963-67 წლებში. სამგლე კლდის ქვედა ფენა შუა პალეოლითის ხანისაა. აღმოჩენილია მღვიმის დათვის, ბიზონის, შვლის, კეთილშობილი ირმის, ჯიხვისა და გიგანტური ირმის ძვლები. მღვიმე ნეანდერტალური ადამიანის დროებით ნასახლარს წარმოადგენდა. მასალა შუა მუსტიეს ხანას განეკუთვნება.
სამელე კლდე
სამელე კლდე მდებარეობს მდინარე ჯრუჭულის მარჯვენა ნაპირას. ის ნეოლითისა და ადრინდელი ბრინჯაოს ხანის ძეგლია. გათხრები მიმდინარეობს 1959 წლიდან. სამელე კლდე ადრინდელი სამიწათმოქმედო კულტურული ძეგლია.
სამერცხლე კლდე
სამერცხლე კლდე ზოდსა და სოფელ დარკვეთს შორის, მდინარე ჯრუჭულის მარჯვენა ნაპირზე, ზღვის დონიდან 600 მ. მდებარეობს. მღვიმე კარსტული წარმოშობისაა. გათხარეს 1963-66 წლებში. ფიქსირებულია 3 კულტურული ფენა.
ლიტერატურა
დვალაშვილი გ., ხანდოლიშვილი ლ. და სხვები, ჭიათურის მუნიციპალიტეტი, თბ., 2017, გვ. 37
სქოლიო
ჭიათურის მუნიციპალიტეტის სოფლები
მარიამ მირზახანი

მარიამ მირზახანი (დ. 3 მაისი, 1977 — გ. 14 ივლისი, 2017) — ირანელი მათემატიკოსი. სტენფორდის უნივერსიტეტის მათემატიკის სრული პროფესორი. მუშაობდა ლობაჩევსკისა და სიმპლექტიკური გეომეტრიის, ერგოდიკული და ტაიხმიულერის თეორიის საკითხებზე. 1999 წელს თეირანში დაამთავრა შარიფის ტექნოლოგიური უნივერსიტეტი.
1994-1995 წლებში საერთაშორისო მათემატიკურ ოლიმპიადაზე მოიპოვა ოქროს მედლები. 1999 წლიდან აშშ-ში ცხოვრობდა. 2004 წელს ჰარვარდის უნივერსიტეტში მიენიჭა დოქტორის ხარისხი.
2014 წელს მიენიჭა ფილდზის მედალი, რითაც გახდა პირველი ქალი, რომელსაც აღნიშნული მედალი გადაეცა. ჯილდო მათემატიკის სფეროში შეტანილი განსაკუთრებული აღმოჩენისათვის მიიღო, კონკრეტულად კი რიმანის ზედაპირის მოდულარული სივრცეების დინამიკასა და გეომეტრიაში შეტანილი წვლილისთვის.
2013 წელს დაუსვეს მკერდის კიბოს დიაგნოზი. ოთხი წლის შემდეგ, იგი გავრცელდა ძვლის ტვინზეც. მარიამ მირზახანი გარდაიცვალა მკერდის კიბოთი 2017 წლის 14 ივლისს, 40 წლის ასაკში.
რესურსები ინტერნეტში
მარიამ მირზახანი — Curriculum Vitae
სქოლიო
ირანელი მათემატიკოსები
ფილდზის მედალისტები
დაბადებული 1977
ჩორდელეგის კანტონი

ჩორდელეგის კანტონი
ჩორდელეგი — კანტონი ეკვადორში, ასუაის პროვინციაში. ადმინისტრაციული ცენტრია ქალაქი ჩორდელეგი. 2001 წლის აღწერის მონაცემებით მოსახლეობა 10 859 ადამიანს შეადგენდა.
სქოლიო
ასუაის პროვინციის კანტონები
კოხნარი

კოხნარი — სოფელი საქართველოში, გურიის მხარის ჩოხატაურის მუნიციპალიტეტში, თემის ცენტრი (სოფლები: კოხნარი, ბურნათი, ნაკადული, წიფნარი). მდებარეობს მდინარე ხევისწყლის ხეობაში, ზღვის დონიდან 140 მ., ჩოხატაურიდან 13 კმ., საჯავახოს რკინიგზის სადგურიდან 16 კმ. სოფელში არის საჯარო სკოლა და საზოგადოებრივი ცენტრი. საბჭოთა პერიოდში განვითარებული იყო მეჩაიეობა, მესიმინდეობა, მევენახეობა. სოფელში დაიბადა ქართველი პოეტი გიორგი სალუქვაძე.
ეკლესია
კოხნარის წმ. იოანე ნათლისმცემლის სახელობის ეკლესია განეკუთვნება XVIII–XIX საუკუნებს. აგებული იყო სიპი ქვით და დუღაბით. გადმოცემით, მდინარე ხევისწყალიდან ტაძრამდე იდგა ხალხი და ერთმანეთს აწვდიდნენ ამ ქვებს და ასე აშენებულა ეს ტაძარი კვერცხით და დუღაბით. საეკლესიო მოღვაწეები იყვნენ უშვერიძეები და თევზაძეები. უკანასკნელი მღვდელი იყო სილიბისტრო თევზაძე.
მოსახლეობა
2014 წლის აღწერის მონაცემებით სოფელში ცხოვრობს 575 ადამიანი.
ლიტერატურა
სქოლიო
ჩოხატაურის მუნიციპალიტეტის სოფლები
მუსა გეშაევი

მუსა გეშაევი
მუსა ბაუტდინოს ძე გეშაევი (ჩეჩნურად: Муса Баутдинович Гешаев; დ. 20 აგვისტო, 1940; გროზნო, ჩეჩნეთი — 7 მარტი, 2014; მოსკოვი, რუსეთი) — ჩეჩენი პოეტი, ლიტერატურული კრიტიკოსი, კომპოზიტორი და ისტორიკოსი, რომელიც ბევრს წერდა ჩეჩენი და ინგუშური ხალხის კულტურის შესახებ.
ბიოგრაფია
მუსა გეშაევი დაიბადა გროზნოში, ჩეჩენი მშობლების ოჯახში, 1940 წლის 20 აგვისტოს. მისი მეოთხე დაბადების დღეს გეშაევი ოჯახთან ერთად გადაასახლეს ყაზახეთში, შუა აზიაში, 1944 წლის 23 თებერვალს ჩეჩნებისა და ინგუშების იძულებითი დეპორტაციის შედეგად. ბავშვობა გაატარა ყაზახეთის ჟამბილის პროვინციის სოფელ მიდოვში, ხოლო სტუდენტობის პერიოდში მან ლექსების და მოთხრობების წერა დაიწყო. ჯერ კიდევ მესამე კლასში, გეშაევმა განაცხადა, რომ აპირებდა მწერალი გამხდარიყო.
საშუალო სკოლის დამთავრების შემდეგ გეშაევი 1960-1965 წლებში სწავლობდა ლენინგრადის თეატრის, მუსიკისა და კინოს სახელმწიფო ინსტიტუტში (ახლანდელი პეტერბურგის სახელმწიფო საშემსრულებლო აკადემია). გეშაევი დაბრუნდა გროზნოში, ჩეჩნეთის ინგუშეთის კულტურის სამინისტროს უფროსი ინსპექტორის თანამდებობაზე. 1967–1968 წლებში იგი იყო ფოლკლორული კულტურის სახლის მმართველი, რის დროსაც მან მრავალი სამხატვრო წარმოდგენა მოაწყო მთელ საბჭოთა კავშირის ტერიტორიაზე.
1967-1978 წლებში გეშაევი ხელმძღვანელობდა ცნობილ ჩეჩნურ-ინგუშურ საცეკვაო კომპანიას "ვაინა" და მისი ხელმძღვანელობით საცეკვაო ჯგუფი სსრკ-ში ერთ-ერთი საუკეთესო გახდა. 1979 წელს დაინიშნა რეგიონალური ფილარმონიის საზოგადოების დირექტორის მოადგილედ, ხოლო 1986-1993 წლებში იგი მსახურობდა საზოგადოებრივი ასოციაციის ესტრადას" დირექტორად.
1980-იანი წლები გეშაევის პოეზიისთვის ყველაზე ნაყოფიერი წლებია. ამ პერიოდში მის ლექსებზე ქმნიდნენ მრავალ სიმღერებს, რომლებსაც უკრავდნენ საკონცერტო დარბაზებში, ტელევიზიასა და რადიოში. გეშაევის რამდენიმე ლექსზე შექმნილ მუსიკას მღეროდა ჩეჩენი ბარდი იმამ ალიმსულტანოვიც.
მისი წიგნი, ცნობილი ჩეჩნები, რუსეთის საბაჟო სამსახურებში არ გაატერეს, რის გამოც გეშაევს მოუწია ინტერვიუში ეთქვა, რომ წიგნი იყო ჩეჩენ გმირებზე მთელი რუსეთის და საბჭოთა კავშირის ისტორიაში და არა ჩეჩენი მეამბოხეების შესახებ.
გარდაიცვალა 7 მარტს, 2014 წელს, მოსკოვში, რუსეთის ფედერაციაში.
ჯილდოები
2005 წლის 9 სექტემბერს გეშაევი დააჯილდოვეს ღირსების ორდენით.
2006 წელს დაჯილდოვდა ფრანც კაფკას ოქროს მედლით.
2007 წელს პარიზში პოეზიის კონკურსზე ოქროს მედალი მიიღო.
შემოქმედება
სწავლა სლავურ ენათმეცნიერებაში (1971 წელი, მოსკოვი)
ბედნიერების გამოცემა (1989 წელი)
სურვილების ყელსაბამი (1996 წელი, მოსკოვი)
დატრიალდა ცა (1998 წელი, გროზნო-მოსკოვი)
ბედნიერების რიგი (1989 წელი, გროზნო)
ფრთები (1999 წელი, გროზნო-მოსკოვი)
ცნობილი ჩეჩნები (1999 წელი, გროზნო)
კრესალო (2001 წელი, მოსკოვი)
ცნობილი ინგუშები (2003 წელი, გროზნო)
ჩეჩნური კვალი რუსულ თოვლში (2003 წელი, გროზნო)
ჯიჰადის ბალადა (2003 წელი, გროზნო)
ჩეჩნური პოეზიის ანთოლოგია (2003 წელი, გროზნო)
კავკასიური სამზარეულო (2007 წელი)
წყალობის ხმალი (2007 წელი, გროზნო)
მეოცნებე (2007 წელი)
კალეიდოსკოპი (2009 წელი, გროზნო)
ზღაპარი კატის ლანჩზე (2009 წელი)
მახმუდ ესამბაევი, იცეკვე უფსკრულზე (2009 წელი)
სქოლიო
ჩეჩენი ისტორიკოსები
რუსი მწერლები
რუსი ისტორიკოსები
1715

1715
მოვლენები
24 დეკემბერი : შვედეთის ჯარმა ნორვეგია დაიპყრო.
დაიბადნენ
იანვარი
26 იანვარი : კლოდ ადრიან ჰელვეციუსი — ფრანგი ფილოსოფოს-განმანათლებელი. (გ. 1771)
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
12 ოქტომბერი : პეტრე II — რუსეთის იმპერატორი 1727-1730 წლებში (გ. 1730)
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
17 თებერვალი : ანტუან გალანი — ფრანგი აღმოსავლეთმცოდნე და არქეოლოგი (დ. 1646)
მარტი
აპრილი
მაისი
ივნისი
ივლისი
აგვისტო
სექტემბერი
1 სექტემბერი : ლუი XIV — საფრანგეთის და ნავარის მეფე 1643-1715 წლებში (დ. 1638)
14 სექტემბერი : დომ პერინიონი — ბენედიქტელი მღვდელი (დ. 1638)
ოქტომბერი
ნოემბერი
დეკემბერი
თარიღი უცნობია
ტომას სევერი — ინგლისელი მექანიკოსი (დ. 1650)
ჟაგუარეტამა

ჟაგუარეტამა — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება ჟაგუარიბის მეზორეგიონს.
2010 წლის მონაცემებით, მოსახლეობა 17 867 ადამიანს შეადგენდა. ფართობი 1 759.722 კმ²-ია. მოსახლეობის სიმჭიდროვე 10.15 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
სეარის შტატის მუნიციპალიტეტები
გურბან ეთირმიშლი

გურბან ეთირმიშლი
გურბან ჯალალ ოღლი ეთირმიშლი (დაბ.1952 წლის 4 სექტემბერი) — აზერბაიჯანის მეცნიერ-სეისმოლოგი. აზერბაიჯანის ნაციონალური სამეცნიერო აკადემიასთან არსებული რესპუბლიკური სეისმოლოგიური ცენტრის გენერალური დირექტორი. აზერბაიჯანის ნაციონალური სამეცნიერო აკადემიის წევრ-კორესპონდენტი.
საერთო ცნობები
გურბან ჯალალ ოღლი ეთირმიშლი 1952 წლის 4 სექტემბერს დაიბადა. 1974 წელს ბაქოს სახელმწიფო უნივერსიტეტის გეოლოგიის ფაკულტეტი დაამთავრა. აზერბაიჯანის ნაციონალურ სამეცნიერო აკადემიასთან არსებული რესპუბლიკური სეისმოლოგიური სამსახურის ცენტრის გენერალური დირექტორი..
სამეცნიერო-თეორიული მოღვაწეობა
1980-2008 წწ. — ანსა რსსც-ის გენერალური დირექტორის მოადგილე. 2008 წლიდან — რესპუბლიკური სეისმოლოგიური სამსახურის ცენტრის გენერალური დირექტორი. 2014 წელს არჩეულ იქნა ანსა-ს წევრ-კორესპონდენტად.
გეოდინამიკაში ნავთობის ღრმა ფენებისა და ნიჟნეკურინსკის დეპრესიის პერსპექტივის შესაფასებლად სეისმური აქტიურობის რთულ ზონებში ჩატარებული აქვს რიგი გამოკვლევები, არის 122 სამეცნიერო სტატიის ავტორი,. გამოქვეყნებული აქვს რიგი სტატიები ავტორიტეტულ სამეცნიერო ჟურნალებში.
2000 წელს დაიცვა საკანდიდატო დისერტაცია თემაზე «ნიჟნეკურინსკის დეპრესიის სეისმო-გეოდინამიკურ პირობებში ნავთობისა და გაზის საბადოების გადანაწილება».
2010 წელს წარმატებულად დაიცვა სადოქტორო დისერტაცია თემაზე «სამხრეთ კასპიის დეპრესიის სეისმურობა» და მიიღო გეოლოგია-მინეროლოგიის მეცნიერებათა დოქტორის სამეცნიერო ხარისხი.
განსაკუთრებული წვლილი შეიტანა ანსა-თან თანამშრომლობის რეჟიმში მყოფი რესპუბლიკური სეისმოლოგიური სამსახურის სეისმური სადგურების ტელემეტრული ქსელების გაფართოებაში, თანამგზავრთა სეისმური სადგურების 14-და 35-მდე გაზრდაში, აგრეთვე ცენტრი უზრუნველყო საერთაშორისო სტანდარტების შესაბამისი და მუშაობის დონის ამაღლებისათვის საჭირო პროგრამებით.
წიგნის «გეოფიზიკის მოცულობის» თანაავტორი, წიგნის «აზერბაიჯანის ტერიტორიაზე დაძაბულ-დეფორმირებული ფაქტორების დარაიონების მეთოდიკის განხილვა» ავტორი, სამეცნიერო ჟურნალის «აზერბაიჯანში სეისმოპროგნოზირების დაკვირვება» მთავარი რედაქტორი.
გ. დ. ეთირმიშლის ხელმძღვანელობით გეოლოგიის და მინეროლოგიის ცენტრის ორმა ახალგაზრდა თანამშრომელმა ფილოსოფიის მეცნიერებათა დოქტორის სამეცნიერო ხარისხი დაიცვა. ამჟამად 10-მდე დოქტორანტი და დისერტანტი მისი ხელმძღვანელობით განაგრძობს კვლევებს სამეცნიერო სფეროში.
არის ანსა-ს ჟურნალ «ჰებერლერ»-ის რედკოლეგიის წევრი (სერია მეცნიერება დედამიწაზე)
რსსც-ის ნაციონალური მეცნიერებათა აკადემიის სამეცნიერო-ტექნიკური საბჭოს თავმჯდომარე, არის ევროპული სეისმოლოგიური კომისიის წევრი.
2003 წელს ნაციონალური მეცნიერებათა აკადემიის მიერ 50 წლისთავთან დაკავშირებით დაჯილდოებული იყო «საპატიო ორდენით».
2005 წელს აზერბაიჯანის რესპუბლიკის პრეზიდენტის განკარგულებით დაჯილოვებულ იქნა მედლით «თერეგგი».
სეისმოლოგების ასოციაციის პრეზიდენტი.
სქოლიო
დაბადებული 4 სექტემბერი
დაბადებული 1952
ქვემო ქართლის მხარეში დაბადებულები
გეოლოგიურ-მინერალოგიურ მეცნიერებათა დოქტორები
ნისლი (მრავალმნიშვნელოვანი)

ნისლი (მრავალმნიშვნელოვანი)
ნისლი შეიძლება აღნიშნავდეს:
ნისლი — ატმოსფეროში წყლის ორთქლი
ნისლი — სოფელი აზერბაიჯანში, ლერიქის რაიონი
Katy Hudson (ალბომი)

Katy Hudson (ალბომი)
Katy Hudson — ამერიკელი მომღერლის, კეტი ჰადსონის სტუდიური ალბომი. ჰადსონმა ალბომის გამოცემის შემდგომ დედის ქალიშვილობის გვარი მიიღო და გახდა კეტი პერი.
ალბომი გაყიდვაში გამოვიდა 2001 წლის 23 ოქტომბერს, როგორც ქრისტიანული მუსიკის ალბომი Red Red Hill Records-ისგან. ეს იყო მისი პირველი და უკანასკნელი ქრისტიანული მუსიკის ჟანრის ალბომი,რადგან შემდგომ მან პოპ სამყაროში განაგრძო მოღვაწეობა. ალბომში შესულია 10 სიმღერა, აქედან უმეტესი გოსპელ როკ ჟანრის არის
სინგლები
ალბომიდან გამოვიდა მხოლოდ ერთი სინგლი. ეს იყო Trust in Me. სინგლი 2001წლის 6 მარტს გამოიცა. ჩარტებში იგი არ მოხვედრილა.
სიმღერების სია
ჩარტები
რესურსები ინტერნეტში
ინფორმაცია საიტზე Discogs
სქოლიო
კეტი პერის ალბომები
2001 წლის სადებიუტო ალბომები
ქრისტიანული მუსიკის ალბომები
Cuenca, Batangas

Cuenca, Batangas
Cuenca, officially the Municipality of Cuenca, is a 4th class municipality in the province of Batangas, Philippines. According to the 2020 census, it has a population of 36,235 people.
History
Once a part of San Jose, it became an independent town under the name "Cuenca" in 1876, after the Spanish hometown of the then-Governor of Batangas that resembles its cold breeze and beautiful scenic spots. Its main tourist attraction is the mountain, Mount Macolod (Mount Maculot).
The Patron of Cuenca is Saint Isidore the Laborer, the patron of farmers. A celebratory feast is held annually every May 15.
Geography
According to the Philippine Statistics Authority, the municipality has a land area of constituting of the total area of Batangas.
Barangays
Cuenca is politically subdivided into 21 barangays. Each barangay consists of puroks and some have sitios.
In 1954, Don Juan was constituted as a barrio from the sitios of Lungos ng Parang, Kulit, Lumampao, Pisa, Napapanayan and Lagundian.
Climate
Demographics
In the 2020 census, Cuenca had a population of 36,235. The population density was .
Economy
Gallery
References
External links
[ Philippine Standard Geographic Code]
Municipalities of Batangas
Populated places on Taal Lake
სამკურნალო ძაღლის ენა

სამკურნალო ძაღლის ენა (სინ. ოსერო) — ორ- ან მრავალწლოვანი ბალახოვანი მცენარე ლაშქარასებრთა ოჯახისა. მისი სიმაღლე მერყეობს 30-80 სმ-მდე. ფოთლები ღეროზე მორიგეობით განლაგებული, ნაცრისფრად შებუსვილი, გრძელი, ლანცეტური; ქვედა ტოტები ფუძესთან ვიწრო და წაგრძელებული. ყვავილის გვირგვინი ძაბრისებრი. ყვავილობას იწყებს მაისში და გრძელდება ივლისის ჩათვლით. ყვავილი ჯერ მუქი იისფერია, შემდეგ მოყავისფრო-წითელ შეფერილობას იღებს.
სამკურნალო ძაღლის ენა ცნობილია საქართველოს თითქმის ყველა რეგიონში. გავრცელებულია კავკასიაში, ჩრდილოეთ, ცენტრალურ და სამხრეთ ევროპაში, მცირე, შუა და აღმოსავლეთ აზიაში, ირანში. იზრდება ზომიერ სარტყელში და ტროპიკულ მთიანეთში, იზრდება მზიან ადგილებში, სარეველა ბალახებში, გზისპირებსა და ნაგავსაყრელებთან. მცენარის თესლი შეიცავს პიროლიციდინის რიგის ალკოლოიდებს.
ხალხურ მედიცინაში იყენებდნენ როგორც ტკივილგამაყუჩებელ საშუალებას ძლიერი ხველების დასაწყნარებლად და ა.შ. ცივსისხლიან ცხოველებში მცენარის შხამის მცირე დოზაც კი იწვევს დამბლას, რის გამოც მას იყენებდნენ მღრღნელების წინააღმდეგ საბრძოლველად.
ლიტერატურა
Herbert Weymar, Lehrnt Planzen kennen, Leipzig-Radebeul, 1972, გვ. 441
სქოლიო
ძაღლის ენა
ერიკ VI (დანია)

ერიკ VI (დანია)
ერიკ VI (დ. 1274 — გ. 13 ნოემბერი, 1319) — ესტრიდსენთა დინასტიის წარმომადგენელი. დანიის მეფე ერიკ V-ისა და აგნეს ბრანდენბურგელის ვაჟი. დანიის მეფე 1286-1319 წლებში. 1286-93 წლებში მართავდა დედის რეგენტობის ქვეშ.
ბიოგრაფია
ერიკი დაიბადა 1274 წელს. იგი იყო დანიის მეფე ერიკ V-ისა და მისი მეუღლის, დედოფალ აგნეს ბრანდენბურგელის უფროსი ვაჟი. მას შემდეგ, რაც 1286 წელს დიდებულებმა მამამისი ნადირობისას მოკლეს, მცირეწლოვანი ერიკ VI დანიის მეფე ხდება, რეგენტად კი დედამისი, დედოფალი აგნესი ენიშნება. 1293 წელს იგი სრულწლოვანი გახდა და თავად შეუდგა ქვეყნის მართვას. 1296 წელს ცოლად შეირთო ინგებორგ შვედი.
ერიკის მმართველობის დასაწყისი, რომელიც დედამისისა და მისი გერმანელი ნათესავების მმართველობას მოიცავს, ხასიათდება ხშირი აჯანყებებითა და შიდა ომებით. მას შემდეგ, რაც იგი ნორვეგიის მეფესთან ალიანსში შევიდა, ბევრი დიდებული განუდგა. ამასთან გაჩნდა ახალი საეკლესიო კონფლიქტი. მას იენს გრანდი ემტერებოდა, რომელსაც ქორეპისკოპოსის წოდება ჰქონდა. 1294 წელს მეფემ იგი დააპატიმრა, თუმცა მან ორ წელიწადში გაქცევა მოახერხა. ეს კონფლიქტი მხოლოდ 1302 წელს პაპის ჩარევითა და მეფის დე-ფაქტო გამარჯვებით დასრულდა. რაც შეეხება ნორვეგიის კონფლიქტს, იგი კომპრომისზე წავიდა, რომელმაც დანიელი დიდებულები დააკმაყოფილა.
ამ ყოველივეს შემდეგ მან თავისი დიდი ბაბუის, ვალდემარ II-ის პოლიტიკა განაგრძო და მეკლენბურგის ჰერცოგთან ერთად აქტიურად ჩაება ჰანზას კავშირისა და ბრანდენბურგის წინააღმდეგ ბრძოლაში. როგორც ჩანს, მან მოახერხა დანიისათვის ძველი დიდების დროებით დაბრუნება. ერიკი ასევე ჩაერია შვედეთის ტახტისთვის ბრძოლაში, სადაც იგი თავისი ძმის კანდიდატურას აყენებდა, მაგრამ ამაოდ.
ხანგრძლივმა საგარეო ომებმა, სამეფო ოჯახის ფუფუნებამ და მეფის ექსტრავაგანტულობამ გამოფიტა დანიის ეკონომიკა. მის ამ პოლიტიკას დიდ წინააღმდეგობას უწევდნენ როგორც მაგნატები, ისე გლეხები, თუმცა ომებს მაინც არ წყვეტდა. ამას 1313 წელს იუტლანდში გლეხთა აჯანყება მოჰყვა, რომლის ჩახშობაშიც ერიკს გერმანული ჯარები დაეხმარნენ. ამის შემდეგ დანიაში სულ უფრო იზრდებოდა გერმანელთა გავლენები. იგი 1319 წლის 13 ნოემბერს გარდაიცვალა, ისე, რომ შვილი არ დარჩა, რასაც დანიაში მემკვიდრის კრიზისი და სავალალო მდომარეობა მოჰყვა. საბოლოოდ ტახტი მისმა ძმამ, კრისტოფერ II-მ დაიკავა, რომელსაც ტახტში მისივე ვაჟები ეცილებოდნენ, რამაც დანია კვლავ სამოქალაქო ომების ეპოქაში დააბრუნა და საგარეო პოლიტიკისთვის აღარავის ეცალა.
ქორწინება და შვილები
1296 წლის ივნისში ერიკმა ცოლად შეირთო შვედეთის მეფე მაგნუს III-ის ასული და მეფე ბირგერის და, ინგებორგ შვედი, რომელთანაც მართალია ჰყავდა შვილები, თუმცა ყველა ადრეულ ასაკში გარდაიცვალა. მათი შვილები იყვნენ:
ვალდემარი (?-1302), გარდაიცვალა მცირეწლოვანი;
ერიკი;
მაგნუსი;
უსახელო ვაჟი (დ./გ. 1318);
ლიტერატურა
Arup, Erik (1951) Danmarks historie (Copenhagen: Hagerup)
Fagerland, Tor Einar (2006) Krigføring og politisk kultur i nordisk middelalder, (NTNU)
Hørby, Kai (1989) Gyldendals og Politikens -danmarkshistorie. 1250-1400 (Copenhagen: Gyldendal)
დაბადებული 1274
გარდაცვლილი 13 ნოემბერი
გარდაცვლილი 1319
დანიის მეფეები
დასავლეთი მაიო-კების რეგიონი

დასავლეთი მაიო-კების რეგიონი — ჩადის რეგიონი. თავისი სახელწოდება რეგიონმა მიიღო აქ ჩამომდინარე მდინარე მაიო-კების გამო. ადმინისტრაციული ცენტრი — ქალაქი პალა. ფართობი — 14 000 კმ², მოსახლეობის რაოდენობა 2009 წლის აღწერის მონაცემებით შეადგენს 569 087 ადამიანს.
გეოგრაფია
დასავლეთი მაიო-კების რეგიონი მდებარეობს ჩადის სამხრეთ-დასავლეთ ნაწილში და ტერიტორიულად შეესაბამება ყოფილი მაიო-კების პრეფექტურის მდებარეობას. რეგიონს აღმოსავლეთიდან ესაზღვრება აღმოსავლეთი მაიო-კების, ტანჯილეს და დასავლეთი ლოგონის რეგიონები. დასავლეთით და სამხრეთით გადის ჩადის სახელმწიფო საზღვარი კამერუნთან.
მოსახლეობა
დასავლეთი მაიო-კების რეგიონში ცხოვრობენ მუნდანის, ფულბეს, ნგამბას ეთნიკური ჯგუფები.
ადმინისტრაციული დაყოფა
ადმინისტრაციული თვალსაზრისით დასავლეთი მაიო-კების რეგიონი იყოფა 2 დეპარტამენტად — მაიო-დალაჰი (შედგება 4 ქვეპრეფექტურისაგან) და ლაკ-ლერე (4 ქვეპრეფექტურისაგან).
ეკონომიკა
რეგიონის ადგილობრივი მოსახლეობა ძირითადად დაკავებულია მეცხოველეობით, თევზჭერით, ბამბის მოყვანით.
სქოლიო
ჩადის რეგიონები
Church of All Saints (Sinyavskoe)

Church of All Saints (Sinyavskoe)
The Church of All Saints is a Russian Orthodox church in Sinyavskoe village, Neklinovsky District, Rostov Oblast, Russia that was built in 1806. It is one of the oldest churches in the whole Rostov Oblast.
History
In 1793, in the village of Sinyavskoye, the construction of the first wooden church began. It was completed and consecrated in 1794. The clerical archive data from 1801 describes this church as follows: "It was based on wooden pillars, its walls are reed, coated with clay and covered with bast. At the church there were 108 parish households, in them there were 323 men and 307 Malorossian women and also 26 households with 117 men and 98 Velikorossian women."
In 1802, due to the dilapidation of the church, local authorities decided to build a new stone church with the same name. In 1806, a solemn consecration of the new church took place. In 1863 a parish school was opened there.
In 1917, the church was looted and closed. In subsequent years, it also significantly dilapidated.
After the collapse of the Soviet Union, the church was returned to the Russian Orthodox Church and re-consecrated in the name of All Saints. On June 18, 2006, the bicentenary of the church was celebrated.
References
1806 establishments
19th-century churches in Russia
Churches in Rostov Oblast
Russian Orthodox church buildings in Russia
Cultural heritage monuments of regional significance in Rostov Oblast
Arabia (disambiguation)

Arabia (disambiguation)
Arabia may refer to:
Geography
The Arabian Peninsula
Saudi Arabia, the largest country in the Arabian Peninsula
Arabia Deserta, the desert interior of the Arabian Peninsula in modern-day Saudi Arabia
Arabia Felix, modern-day Yemen and southwestern Saudi Arabia
Arabia Petraea, a Roman province
Arabia, Finland, a neighbourhood of Helsinki
Arabia, Indiana, a community in the United States
Arabia, Nebraska, a community in the United States
Arabia (satrapy), a satrapy (province) of the Achaemenid Empire and later of the Sassanid Empire, by the name of Arabistan
The Arab world
People
Arabia (daughter of Justin II), the daughter of Byzantine emperor Justin II (r. 565–578) and his empress Sophia
Language
A romanized spelling of `Arabiyya = Arabic
Astronomy
1157 Arabia, an asteroid
Arabia Terra, a region of Mars' northern hemisphere
Arabia quadrangle, one of a series of 30 quadrangle maps of Mars used by the United States Geological Survey Astrogeology Research Program
Ships
RMS Arabia, a passenger liner sunk in World War I
Arabia (steamboat), sunk in the Missouri River in 1856 and excavated from 1988 to 1989
Arabia (barque), foundered in Lake Huron in 1884
, a United States Navy patrol vessel in commission during 1918
Other
Arabia (company), a Finnish ceramics manufacturer
Arabia (shopping centre), a shopping centre in Helsinki, Finland
Arabia With Levison Wood, a travel documentary series
See also
Arab (disambiguation)
Arabian (disambiguation)
Arabistan (disambiguation)
ჟინვალის პირველი ნამოსახლარი

ჟინვალის პირველი ნამოსახლარი — არქეოლოგიური ძეგლი დუშეთის მუნიციპალიტეტში, ყოფილ სოფელ ჟინვალში, მდინარე არაგვის მარცხენა ნაპირზე. განეკუთვნებოდა III საუკუნეს. ამჟამად დაფარულია წყლით. 1980 წელს გათხარა ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის ჟინვალის არქეოლოგიურმა ექსპედიციამ. გამოვლინდა ალიზით ნაგები ოროთახიანი საცხოვრებელი სათავსის და თონის ფრაგმენტები. იატაკის დონეზე აღმოჩნდა თიხის ხელადების, სასმისების, ქოთნის, ქვევრის, დერგისა და ჩაფის ნატეხები. მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
დუშეთის მუნიციპალიტეტის არქეოლოგიური ძეგლები
ტურინის პაპირუსის რუკა

ტურინის პაპირუსის რუკა — ძველეგვიპტური რუკა, რომელიც ჩვეულებრივ განიხილება, როგორც მსოფლიოში უძველესი დღემდე შემონახული გეოგრაფიული და გეოლოგიური რუკა.
რუკაზე გამოსახულია ჰაზი-ჰამამამათის 15 კილომეტრიანი ხეობა. მასზე მითითებულია ასევე მიმდებარე სოფლები, მთები, ოქროს საბადოები და კარიერები. რუკა დასრულებულია ძვ. წ. 1600 წელს რამსეს IV-ის მიერ ორგანიზებული ექსპედიციის მონაწილეებისათვის.
რუკა, რომელიც ამჟამად გამოფენილია ტურინის ეგვიპტურ მუზეუმში, აღმოაჩინა ნაპოლეონის ელჩმა ეგვიპტეში საფრანგეთის გენერალურმა კონსულმა ბერნარდინო დროვეტიმ დეირ-ელ-მედინაში, თებეს ხელოსანთა სოფელში.
აღდგენის შემდეგ მისი ზომებია 280X14 სმ.
ლიტერატურა
Harrell, J.A. and V.M. Brown, 1992a, «The world’s oldest surviving geological map — the 1150 BC Turin papyrus from Egypt», Journal of Geology 100 (1992), pp.3-18.
Harrell, J.A. and V.M. Brown, 1992b, «The oldest surviving topographical map from ancient Egypt (Turin Papyri 1879, 1899 and 1969)», Journal of the American Research Center in Egypt 29 (1992), pp.81-105.
რუკები
ეგვიპტური პაპირუსები
Carebara brasiliana

Carebara brasiliana — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Carebara-ს გვარიდან.
სქოლიო
ჭიანჭველები